ХАЛЫҚАРАЛЫҚ ЖУРНАЛИСТИКА МЕКТЕБІНЕ ЖАҢА ДЕКАН ТАҒАЙЫНДАЛДЫ
"ХАЛЫҚАРАЛЫҚ ЖУРНАЛИСТИКА МЕКТЕБІНЕ ЖАҢА ДЕКАН ТАҒАЙЫНДАЛДЫ"|"https://mnu.kz/kk-kz/news/zhurnalister-hanym%d2%93a-%d2%9boyatyn-s%d2%b1ra%d2%9btar-klaus-olar-esh%d2%9bashan-mister-myrzadan-s%d2%b1ramajdy-klaus/"
TITLE: ХАЛЫҚАРАЛЫҚ ЖУРНАЛИСТИКА МЕКТЕБІНЕ ЖАҢА ДЕКАН ТАҒАЙЫНДАЛДЫ
URL: https://mnu.kz/kk-kz/news/zhurnalister-hanym%d2%93a-%d2%9boyatyn-s%d2%b1ra%d2%9btar-klaus-olar-esh%d2%9bashan-mister-myrzadan-s%d2%b1ramajdy-klaus/
META: "ХАЛЫҚАРАЛЫҚ ЖУРНАЛИСТИКА МЕКТЕБІНЕ ЖАҢА ДЕКАН ТАҒАЙЫНДАЛДЫ"|"https://mnu.kz/kk-kz/news/zhurnalister-hanym%d2%93a-%d2%9boyatyn-s%d2%b1ra%d2%9btar-klaus-olar-esh%d2%9bashan-mister-myrzadan-s%d2%b1ramajdy-klaus/"
TOTAL WORDS: 199
DATE: 22.02.2024
AUTHOR(S):
TEXT: Maqsut Narikbayev University Айгүл Жамалованың Халықаралық журналистика мектебінің жаңа декан болып тағайындалғаны туралы хабарлайды. Халықаралық білім деңгейін ұсынатын еліміздің университеттері арасында көшбасшы Maqsut Narikbayev University Айгүл Жамалованың Университет ұжымына қосылғаны туралы қуана хабарлайды. Айгүл Жамалова медиа саласында 15 жылдан астам тәжірибесі бар тәжірибелі журналист және медиаменеджер. Ол Лидс университетінде Болашақ бағдарламасы бойынша білім алған және халықаралық журналистика саласында терең білімге ие. 2021 жылдан бастап Айгүл Жамалова Maqsut Narikbayev University лекторы ретінде жұмыс жасайды. Maqsut Narikbayev University командасына қосылғанға дейін Айгүл Жамалова Жетінші арна және Atameken Business сияқты Қазақстанның жетекші медиа компанияларында басшылық қызметтер атқарды. Оның digital стратегияларын әзірлеу және іске асыру, интернетмаркетинг, интернеттегі жеке және корпоративтік брендті дамыту, сондай-ақ эксклюзивті сұхбаттар жүргізу және үш тілде мәтін жазу саласында тәжірибесі бар. Мансап жолында Айгүл Жамалова Астана халықаралық қаржы орталығында корпоративтік коммуникациялар жөніндегі директор лауазымын атқарды, онда брендтің жаңартылған digital-стратегиясын іске асырумен және ішкі коммуникацияларды құрумен айналысты. Maqsut Narikbayev University Айгүл Тимурқызының мол тәжірибесі, терең білімі мен көшбасшылық қасиеттері университет үшін баға жетпес активке айналатынына, ал оның басшылығымен халықаралық журналистика мектебі жаңа биіктерге жетіп, Қазақстанда жоғары білікті журналистерді даярлаудың жетекші орталығына айналатынына сенімді. Ескерту: 2023 жылдың қыркүйегінде Maqsut Narikbayev University-де Президент Телерадиокешенінің қолдауымен Қазақстандағы алғашқы халықаралық журналистика мектебінің салтанатты ашылуы өтті
